Filip cel Bun
Contemporanii îl descriu pe Ioan I al Portugaliei ca pe un om spiritual, care a încercat să concentreze puterea în mâinile sale, dar care pe de altă parte avea un caracter binevoitor și generos. Educația primită în tinerețe ca maestru al unui ordin religios, l-a transformat în unul din cei mai culți regi din Evul Mediu. Dragostea pentru cunoaștere și cultură a fost moștenită de fiii săi : Duarte, viitorul rege, a fost poet și scriitor, Petru, duce de Coimbra, a fost unul din cei mai învățați prinți ai timpului său, iar prințul Henric Navigatorul, Duce de Viseu, a fondat o școală de navigație și a investit mult în știință și dezvoltarea subiectelor legate de nautică. În 1430, singura fiică ce i-a supraviețuit, Isabela, s-a căsătorit cu Filip cel Bun, Duce de Burgundia, și s-a bucurat de rafinamentul de la Curtea acestuia; a fost mama lui Carol cel Temerar.